b"\n_START_ARTICLE_\nFrancesc Cabedo\n_START_SECTION_\nTraject\xc3\xb2ria\n_START_PARAGRAPH_\nComen\xc3\xa7\xc3\xa0 a practicar el futbol amb 12 anys al Montserrat. L'any 1913 fou fitxat pel FC Internacional, jugant al primer equip, primer com a extrem dret, i posteriorment com a defensa. El 1914 fou fitxat pel CE Sabadell, on jug\xc3\xa0 de davanter centre, mig centre i finalment de defensa, esdevenint jugador refer\xc3\xa8ncia del club i capit\xc3\xa0 de l'equip des de 1919. Al club valles\xc3\xa0 romangu\xc3\xa9 la resta de la seva carrera futbol\xc3\xadstica fins a l'any 1927, on form\xc3\xa0 una destacada l\xc3\xadnia defensiva amb Joaquim Montan\xc3\xa9._NEWLINE_Fou internacional amb la selecci\xc3\xb3 catalana de futbol, esdevenint un dels jugadors que m\xc3\xa9s partits disput\xc3\xa0 durant els anys 1910 i 1920. Fou campi\xc3\xb3 de la Copa Pr\xc3\xadncep d'Ast\xc3\xbaries de futbol._NEWLINE_L'agost de 1922 fou objecte d'un homenatge amb la disputa d'un partit entre el Sabadell i el Terrassa FC. El 26 de setembre de 1926 fou objecte d'un nou homenatge amb la disputa d'un partit que enfront\xc3\xa0 la selecci\xc3\xb3 catalana i el Sabadell."